**ПРЕГЛЕД ОДРЕДАБА КОЈЕ СЕ МЕЊАЈУ ОДНОСНО ДОПУЊУЈУ**

Члан 43.

Изборна листа је утврђена кад је својим потписима подржи најмање 10.000 бирача.

Републичка изборна комисија прописује облик и садржај обрасца за потпис из става 1. овог члана и ставља га на располагање учесницима у изборима у року од пет дана од расписивања избора.

Бирач може својим потписом подржати изборну листу само једног предлагача. Сваки потпис из става 1. овог члана мора бити оверен код јавног бележника или у општинској, односно градској управи, а у градовима и општинама за које нису именовани јавни бележници у основном суду, судској јединици, пријемној канцеларији основног суда или општинској, односно градској управи.

Висину накнаде за оверу потписа утврдиће Министарство правде Републике Србије посебним актом.

Члан 44.

Изборна листа доставља се Републичкој изборној комисији најдоцније 15 дана пре дана одређеног за одржавање избора.

Уз изборну листу, Републичкој изборној комисији доставља се документација, и то:

1. потврда о изборном праву за сваког кандидата са изборне листе, у којој је назначено име и презиме, датум рођења, занимање и лични број кандидата,

2. писмена изјава кандидата да прихвата кандидатуру,

3. потврда о пребивалишту кандидата,

4. писмена сагласност носиоца листе,

5. овлашћење лица која подносе изборну листу,

6. уверење о држављанству,

7. ~~судски оверени~~ У СКЛАДУ СА ОВИМ ЗАКОНОМ ОВЕРЕНИ, на посебном обрасцу, потписи бирача који су подржали одређену изборну листу.